Diari Oficial de la Generalitat Valenciana


Sumari del DOGV 2295, del 23-06-1994 (1994/831771)

ORDRE de 6 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana del local 18-B en la planta segona, situat a València, av. Navarro Reverter, núm. 2
---------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/06/06/(1)/dof/vci/html**

### Dades del document

Número de DOGV
:   2295

Data del DOGV
:   23-06-1994

Secció del DOGV
:   DISPOSICIONS GENERALS

Número del document
:   1994/831771


Data del document
:   06-06-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 6 de juny de 1994, de la Conselleria d'Economia i Hisenda, per la qual acorda l'adquisició per la Generalitat Valenciana del local 18-B en la planta segona, situat a València, av. Navarro Reverter, núm. 2 [94/4177]  
La Generalitat Valenciana és propietària d'una sèrie de locals que formen part de l'edifici situat a València, av. Navarro Reverter, núm. 2, on hi ha serveis administratius d'aquesta.  
En el marc de la política de la Generalitat Valenciana de concentració dels serveis administratius i reubicació d'aquests en immobles propis d'aquesta administració, basada en els principis d'economia i eficàcia administrativa, es considera necessari adquirir el local 18-B del pis segon, situat en l'edifici de l'av. Navarro Reverter, núm. 2, de València.  
A proposta del director general de Patrimoni i Nòmines i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i amb les valoracions i els informes que consten en l'expedient,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda de l'immoble que a continuació es descriu:   
Local divuit B.- En el segon pis alt, zona de despatxos, corresponent al finestral sis, del carrer del Gravador Esteve des del xamfrà assenyalat com sis quatre-B. Amb accés al replà de l'escala i ascensors a través de la zona del vestíbul central interior; té una superfície de cinquanta metres vint-i-un decímetres quadrats. Confronta: per davant: zona del vestíbul central interior; dreta mirant des de davant, resta de la finca d'on se segrega; esquerra, límit esquerre de l'edifici, i fons, carrer del Gravador Esteve.  
Mòdul.- Li correspon una quota de participació en relació amb l'immoble del 0,83%.  
Li correspon com titularitat "ob rem" inescindible i inseparable una participació del 10,306% en el condomini particular existent (a favor de totes les propietats horitzontals autònomes de la mateixa planta, establert d'acord amb l'article 4 de la Llei de Propietat Horitzontal, i regit per les regles que consten en l'escriptura autoritzada pel notari de València Sr. Rafael Azpitarte Camy) sobre la propietat horitzontal següent. Número sis (sis u). En el segon pis alt, zona de vestíbul central interior, amb servei en les seues prolongacions laterals dreta i esquerra, i amb una superfície sobre cent setze metres, quaranta-dos decímetres quadrats. Confronta: davant, replà d'escala i ascensors paret perimetral esquerra entrant a l'edifici, i per la dreta, esquerra i fons, zona de despatxos d'aquesta zona, entrada i accés a l'exterior.  
- Mòdul.- Té una quota de participació en relació amb l'edifici de l'1,94%.  
La descrita és finca que se segrega de la que es descriu a continuació:  
Local divuit.- En el segon pis alt, zona resta de despatxos, corresponent als finestrals u, dos, tres, quatre, cinc i sis del carrer del Gravador Esteve des del xamfrà; més els finestrals u, dos, cinc, sis i set de l'avinguda de Navarro Reverter des del xamfrà; més finestral mirador, balcó amb una porta i finestral corregut, en el xamfrà de les dues vies, assenyalat com sis quatre. Amb accés al replà de l'escala i ascensors a través de la zona del vestíbul central interior, i disposa de dues petites cambres de bany en el seu sector; té una superfície de tres-cents setanta-vuit metres trenta-vuit decímetres quadrats. Confronta: per davant: zona del vestíbul central interior i paret perimetral de l'esquerra entrant en l'edifici; dreta entrant, despatx delimitat com sis-tres i avinguda de Navarro Reverter; esquerra, despatx delimitat com sis-dos i carrer del Gravador Esteve, i pel fons, xamfrà d'ambdues vies. Quota 6,26%.  
Li correspon com a titularitat "ob rem" inescindible i inseparable una participació del 77,668% en el condomini particular existent (a favor de totes les propietats horitzontals autònomes de la mateixa planta, establert d'acord amb l'article 4 de la Llei de Propietat Horitzontal, i regit per les regles que consten en l'escriptura autoritzada pel notari de València Sr. Rafael Azpitarte Camy que després se cita) sobre la propietat horitzontal següent. Número sis (sis u). En el segon pis alt, zona de vestíbul central interior, amb serveis en les seues prolongacions laterals dreta i esquerra, i amb una superfície sobre cent setze metres, quaranta-dos decímetres quadrats. Confronta: davant, replà d'escala i ascensors i paret perimetral, esquerra entrant a l'edifici, i per la dreta, esquerra i fons, zona de despatxos que envolta aquest vestíbul i pel qual tenen aquests despatxos entrada i accés a l'exterior.  
- Mòdul.- Té una quota de participació en relació amb l'edifici de l'1,94%.  
El local forma part de l'edifici Reva, a València, avinguda de Navarro Reverter, núm. dos. Es compon de planta de soterrani per a garatge, planta baixa amb locals comercials, vestíbuls i vestíbul amb servei de consergeria i arrancs dels d'escala i ascensors, i nou plantes altes destinades a despatxos, apartaments i galerada per a anuncis. Té una superfície de sobre sis-cents divuit metres, seixanta-quatre decímetres quadrats. Confronta: davant, avinguda de Navarro Reverter; fons, carrer del Gravador Esteve, on té el número u accessori; per la dreta entrant, xamfrà d'ambdues vies, i per l'esquerra, casa de Florentina Mena, avui dels seus successors.  
El local anteriorment descrit com 18-B figura inscrit en el Registre de la Propietat de València número tres, a favor de l'entitat Estudios Gestión Ingeniería, SL (EGISA) al foli 17 del tom 1.329, llibre 85 de la secció Russafa primera, finca 5.090, inscripció 1ª.  
Article segon  
La compra que necessàriament es formalitzarà en escriptura pública es realitzarà per un preu de quinze milions quatre-centes mil pessetes (69.754.422 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
València, 6 de juny de 1994.   
El conseller d'Economia i Hisenda  
AURELIO MARTINEZ ESTEVEZ


Còpia Permalink ELI